દસ્તગીર કાલાવડિયાએ કહ્યું હતું કે ‘આ શાખાએ લૅન્ડલૉર્ડને ભાડું ચૂકવ્યું ન હોવાથી ૩૦ ડિસેમ્બર સુધીમાં સ્કૂલ ખાલી કરી દેવાની નોટિસ મળી છે. આથી નાછૂટકે અમારે પોલીસ-સ્ટેશનમાં જવું પડ્યું હતું. શરૂઆતમાં અમને આ વિશે ફરિયાદ નોંધવાની મનાઈ કરી દેવામાં આવી હતી, પરંતુ નગરસેવકની મધ્યસ્થી બાદ અમારી ફરિયાદ લેવામાં આવી હતી. પોલીસે અમને જણાવ્યું હતું કે અમે ચાર-ચાર પેરન્ટ્સને પોલીસ-સ્ટેશનમાં બોલાવીને તેમનાં નિવેદન નોંધીશું. ધ ટ્રીહાઉસના સ્થાપક કે જવાબદાર વ્યક્તિનો સંપર્ક થતાં અમે તેમને પોલીસ-સ્ટેશનમાં બોલાવીશું. જો તે આપસી સમજૂતી કરવા તૈયાર હશે તો અમે એ કરાવી આપીશું અથવા તેમની વિરુદ્ધ કાર્યવાહી કરવામાં આવશે.’